Johannes Befring

Johannes Befring (født 9. mai 1893 i Jølster, død 8. februar 1975 i Oslo) var offiser i Frelsesarmeen. Han ble offiser i 1912. 

Befring var misjonær i Indonesia fra 1914 til 1922. Før han ble frelsesoffiser hadde han arbeidet ved pleieanstalten for spedalske i Bergen, og denne pasientgruppen arbeidet han også med på Java i Indonesia. Johannes Befring Sogn og Fjordane Fylkeskommune, Fylkesbiblioteket

I 1921 ble han gift på Java med Jenny Thorsen. Året etter vendte ekteparet tilbake til Norge på grunn av sykdom.

Etter å ha vendt tilbake til Norge fikk han litterære oppgaver ved Frelsesarmeens hovedkvarter. Han var sjefredaktør i bladet Krigsropet og litteratursekretær fra 1944 til han ble pensjonert i 1958. Befring fikk i 1955 Kongens fortjenstmedalje i gull. Han var sterkt engasjert i Frelsesarmeens sosialarbeid, og skrev flere bøker om dette arbeidet. Han skrev også en rekke bøker med stoff fra Indonesia, både skjønnlitterært og sakprosa.

 Bøker av Johannes Befring 
 Mennesker i nød (1930)
 Smaragdøen under ekvator (1931)
 Blant spedalske og tiggere (1941)
 Brunt gull (1949)
 I skyggen av Boro Boddo og Merapi (1942)
 Palmeskygget strand (1946)
 Salami. Fortelling fra Sumatra (1946)
 Skjebner og skikkelser (sammen med Ida Mathisen, 1954)
 Skygger (1955)
 Hodejegernes venn (1960)
 En maktig kvinne.Fra Ida Mathisens etterlatte papirer (1966)

 Referanser 

Kategori:Frelsesarméoffiserer
Kategori:Norske sakprosaforfattere
Kategori:Sosialarbeidere
Kategori:Kongens fortjenstmedalje i gull